Yewinanê Qesasî yê Şehîd Elîşêr Konya û Şehîd Savaş Amedî pê eşkerayîyêke derheqê çalakîyanê xo de tay zanayîşî dayî. Eşkerayîye wina ya:
''26ê hezîrane de taxa Skender Paşayî ya Sûrî ya Amedî de vera polîsanê TCyî yê îşxalkerî yê ke ocaxê verênî yê weşîye kerd qereqol, pê bombayanê bi parçeyan û çekanê şexsîyan çalakîyêke ameye kerdene. Şer de hûmara kişte û birîndaran nêameye tesbîtkerdene.
26ê hezîrane de Bulvarê Înonî yê Berî Çîyî yê Sûrî yê Amedî de vera polîs û notiranê TCyî yê îşxalkerî pê bombayanê bi parçeyan û çekanê şexsîyan çalakîyêke ameye kerdene. Çalakîye de polîsêk û notirêk birîndar bîyî.
Eşkerayîye de ame vatene ke nê çalakîyî seba vîrameyîşê şerwanê Têgêrayîşê Şorişgêrî yê Yewbîyayeyî yê Şaran Sînan Guneşî ameyî kerdene. Guneş qezaya Qaxizmanî ya Qersî de şehîd bibi.''
